**ZMLUVNÉ PODMIENKY**

**účasti na konferencii**

# PREAMBULA

1. **Národná koalícia pre digitálne zručnosti a povolania Slovenskej republiky** je záujmové združenie právnických osôb so sídlom Bottova 7939/2A, 811 09 Bratislava – mestská časť Staré Mesto, Slovenská republika, IČO: 52 828 123, zapísané v Registri záujmových združení právnických osôb Okresného úradu Bratislava s registračným číslom OU‑BA‑OVVS1‑2019/140232 (**Digitálna koalícia**).
2. Digitálna koalícia organizuje konferenciu (**Konferencia**), ktorá sa bude konať .......... 2024 v Bratislave.
3. S ohľadom na to, že Konferencia nie je verejná, ale môže sa jej zúčastniť len obmedzený počet pozvaných hostí, a tiež s ohľadom na komplexnosť administratívnej prípravy Konferencie, upravujú vzájomné práva a povinnosti, ktoré v priebehu tohto procesu vzniknú medzi Digitálnou koalíciou a jednotlivými účastníkmi Konferencie tieto Zmluvné podmienky (**Zmluvné podmienky**).

## Článok 1 Predmet úpravy a účinnosť Zmluvných podmienok

1. Zmluvné podmienky dopĺňajú zmluvný vzťah, ktorým je Zmluva o účasti na Konferencii (**Zmluva**) a ktorý vznikne medzi Digitálnou koalíciou a účastníkom Konferencie registráciou na portáli [www.digitalnakoalicia.sk](http://www.digitalnakoalicia.sk), ktorá je prvým krokom účasti na Konferencii.
2. Zmluvné podmienky sú účinné od.............. 2024.

## Článok 2 Kontaktné údaje Digitálnej koalície

1. Digitálnu koalíciu môžete kontaktovať písomne, alebo e‑mailom.

**Adresa:** Bottova 7939/2A, 811 09 Bratislava – mestská časť Staré Mesto, Slovenská republika

**E‑mailová adresa:** office@digitalnakoalicia.sk

## Článok 3 Zmluva

1. Dokončením registrácie na portáli wwww.digitalnabuducnost.gov.sk podľa pozvánky je medzi účastníkom Konferencie a Digitálnou koalíciou uzavretá Zmluva.
2. Predmetom zmluvy je povinnosť Digitálnej koalície umožniť účastníkovi Konferencie účasť na Konferencii (za predpokladu splnenia podmienok uvedených v Zmluvných podmienkach) a povinnosť účastníka Konferencie postupovať spôsobom uvedeným v Zmluvných podmienkach a poskytnúť Digitálne koalícii všetky potrebné údaje.
3. Zmluva zaniká uplynutím doby trvania Konferencie.
4. Účastník konferencie môže od Zmluvy odstúpiť z akéhokoľvek dôvodu až do začatia Konferencie, a to prostredníctvom e‑mailovej správy zaslanej na adresu Digitálnej koalície, ktorej prijatie Digitálna koalícia účastníkovi potvrdí rovnakým spôsobom. V odstúpení od Zmluvy účastník Konferencie uvedie svoje identifikačné údaje. Odstúpenie je účinné jeho doručením Digitálnej koalícii.

## Článok 4 Konferencia

1. Konferencia sa bude konať ............... 2024 v Bratislave.
2. Konferencie sa môžu zúčastniť výhradne osoby pozvané Digitálnou koalíciou, ktoré sa registrovali najneskôr do ............. 2024. Účasť je obmedzená na maximálne dvoch zástupcov jednej organizácie, resp. spoločnosti.
3. Podmienkou účasti na Konferencii je predchádzajúca registrácia účastníka na portáli wwww.digitalnabuducnost.gov.sk.
4. V registračnom formulári je potrebné uviesť:
5. meno a priezvisko účastníka;
6. e‑mailovú adresu účastníka;
7. názov vysielajúcej organizácie, resp. spoločnosti účastníka, IČO, odvetvie a subjekt a
8. pracovnú pozíciu účastníka.
9. Po vyplnení a odoslaní registračného formulára Digitálna koalícia registruje účasť účastníka na Konferencii.
10. Vzhľadom na to, že Konferencia nie je verejná a zúčastniť sa jej môžu výhradne vybraté osoby na základe pozvánky, musia účastník Konferencie pred vstupom na konferenciu preukázať svoju totožnosť (napríklad predložením občianskeho preukazu na nahliadnutie).

## Článok 5 Podmienky ochrany osobných údajov

1. Pre účasť na Konferencii je potrebné, aby účastník Konferencie poskytol Digitálnej koalícii niektoré osobné údaje. Poskytnutie osobných údajov je podmienkou umožnenia účasti na Konferencii.
2. Digitálna koalícia rešpektuje súkromie všetkých osôb, ktorých údaje spracúva a zaväzuje sa chrániť ich súkromie a zaobchádzať s ich údajmi zodpovedne. Podmienky ochrany osobných údajov účastníkov Konferencie sú podrobne a zrozumiteľným spôsobom upravené v **Podmienkach ochrany osobných údajov.**